Foto: Dalmatinski portal

Video: Dalmatinski portal



ZBOG naročito drskog ponašanja, vrijeđanja i narušavanja mira Janice Kostelić, državne tajnice za sport, tijekom putovanja od Splita do Supetra, ukupno je privedeno 12 osoba, od kojih su dvije maloljetne, doznali smo od splitsko-dalmatinske policije.

Oni su jučer reagirali po prijavi Janice Kostelić, koja je doživjela verbalno uznemiravanje tijekom vožnje na WTA turnir na Bolu te po pristajanju trajekta. Torcidaši su joj vikali Jeb'o te Mamić i puši k.... Snježna Kraljice.

Tekst se nastavlja ispod oglasa

"Jutros je dovršeno kriminalističko istraživanje nad 12 osoba, od kojih su dvije maloljetne te je utvrđena sumnja da su jučer na trajektu koji je plovio na relaciji Split-Supetar, po izlasku s trajekta, narušavali javni red i mir na štetu 35-godišnjakinje i još dvije ženske osobe u dobi od 40 godina s kojima se nalazila u društvu. Protiv navedenih osoba podneseni su Optužni prijedlozi, zbog prekršaja iz članka 6. Zakona o prekršajima protiv javnog reda i mira. Tijekom dana bit će dovedeni na Prekršajni sud", izvijestili su iz policije.